b'\n_START_ARTICLE_\nUciga\xc8\x99ul ABC\n_START_SECTION_\nIntroducere\n_START_PARAGRAPH_\nRomanul dezv\xc4\x83luie \xc3\xaentr-o manier\xc4\x83 atent\xc4\x83 crimele \xc8\x99i investiga\xc8\x9biile ce se \xc8\x9bin lan\xc8\x9b, relatate din perspectiva unuia dintre personajele secundare. Poirot prime\xc8\x99te scrisori misterioase semnate sub un pseudonim ABC. \xc3\x8en fiecare scrisoare se precizeaz\xc4\x83 data \xc8\x99i locul urm\xc4\x83toarei crime. Crimele succed \xc3\xaen mod alfabetic (datorit\xc4\x83 acestui mod de operare ,firul ac\xc8\x9biunii devine \xc8\x99i mai captivant)\xc2\xa0: Alice Asher era proprietara unui magazin de tutun ,omor\xc3\xa2t\xc4\x83 \xc3\xaen propria-i tutungerie din \'\'Andover\'\', din cauza unei lovituri puternice \xc3\xaen cap\xc2\xa0; Betty Barnard era o simpl\xc4\x83 chelneri\xc8\x9b\xc4\x83 , strangulat\xc4\x83 la \'\'Bexhill\'\', iar Sir Carmichael Clarke era un om bogat, ucis \xc3\xaen casa sa din \'\'Churston\'\'. C\xc3\xa2nd poli\xc8\x9bia ajunge la locul faptelor, descoper\xc4\x83 l\xc3\xa2ng\xc4\x83 cadavre un ghid feroviar ABC, deschis la pagina localit\xc4\x83\xc8\x9bii unde va avea loc urm\xc4\x83toarea crim\xc4\x83. _NEWLINE_Domnul Hercule Poirot ancheteaz\xc4\x83, \xc3\xaens\xc4\x83 \xc3\xaent\xc3\xa2mpin\xc4\x83 dou\xc4\x83 g\xc3\xa2nduri pe care nu \xc8\x99i le poate explica\xc2\xa0: a),,De ce i-ar scrie uciga\xc8\x99ul ABC lui, sau altei institu\xc8\x9bii cum e Scotland Yard\xc2\xa0?" b) ,,De ce un om meticulous precum acest ABC a scris gre\xc8\x99it adresa detectivului din Churston?" \xc3\x8entre timp, marele detectivul belgian formeaz\xc4\x83 o ,,legiune" a rudelor celor deceda\xc8\x9bi, \xc3\xaen speran\xc8\x9ba de a mai c\xc4\x83p\xc4\x83ta noi informa\xc8\x9bii. _NEWLINE_Fiecare capitol narat de Hastings este urmat de descrierea unui moment din via\xc8\x9ba domnului Alexander Bonaparte Cust, un om de afaceri ce c\xc4\x83l\xc4\x83tore\xc8\x99te \xc8\x99i un epileptic ce a servit \xc3\xaen r\xc4\x83zboi, care este incapabil de a \xc3\xae\xc8\x99i aminti unele lucruri, con\xc8\x99tientiz\xc3\xa2nd deseori c\xc4\x83 el a s\xc4\x83v\xc3\xa2r\xc8\x99it un omor. \xc3\x8en adev\xc4\x83r, nu este el cel care a ticluit acest plan macabru._NEWLINE_Inspector Crome, care nu se \xc3\xaencrede \xc3\xaen abilit\xc4\x83\xc8\x9bile detectivului Poirot, \xc8\x99i doctorul Thompson fac parte din poli\xc8\x9bie.\n_START_SECTION_\nRezumat\n_START_PARAGRAPH_\nDup\xc4\x83 \xc3\xaent\xc3\xa2lnirea cu so\xc8\x9bia celei de-a treia victimi, Lady Clarke, Poirot descoper\xc4\x83 un lucru comun celor trei crime s\xc4\x83v\xc3\xa2r\xc8\x99ite p\xc3\xa2n\xc4\x83 acum\xc2\xa0: un om ce vindea ciorapi de m\xc4\x83tase a asistat la toate crimele comise \xc3\xaen tot acest timp.  A v\xc3\xa2ndut o pereche de \xc8\x99osete doamnei Asher \xc8\x99i domni\xc8\x99oarei Barnard, \xc3\xaen timp ce a fost trimis departe f\xc4\x83r\xc4\x83 s\xc4\x83 v\xc3\xa2nd\xc4\x83 la casa familiei Clarke. ABC tocmai a trimis o nou\xc4\x83 scrisoare, ce direc\xc8\x9biona poli\xc8\x9bia c\xc4\x83tre Doncaster. Acolo urma o a patra crim\xc4\x83. Cum \xc3\xaen aceea\xc8\x99i zi avea s\xc4\x83 fie o curs\xc4\x83 de cai la ,,St. Leger" , Poirot spera s\xc4\x83-l prind\xc4\x83 pe uciga\xc8\x99. Dar ABC a dat lovitura \xc3\xaentr-un cinema, omor\xc3\xa2nd din neaten\xc8\x9bie pe un anume domn George Earsfield, \xc3\xaen loc s\xc4\x83 p\xc4\x83streze modul alfabetic \xc8\x99i s\xc4\x83-l asasineze pe Roger Emmanuels Downes, care se a\xc8\x99ezase la dou\xc4\x83 locuri distan\xc8\x9b\xc4\x83. Cu toate acestea, Cust, asist\xc3\xa2nd la aceast\xc4\x83 scen\xc4\x83, alerg\xc4\x83 din sala de cinema \xc3\xaen urma unei pene de curent. Mai t\xc3\xa2rziu, Alexander Bonaparte descoper\xc4\x83 arma crimei \xc3\xaen buzunarul paltonului s\xc4\x83u \xc8\x99i urmele de s\xc3\xa2nge l\xc4\x83sate pe c\xc4\x83ma\xc8\x99\xc4\x83, crez\xc3\xa2nd c\xc4\x83 el a s\xc4\x83v\xc3\xa2r\xc8\x99it omorul. _NEWLINE_Lilly, fiica propriet\xc4\x83resei domnului Cust, \xc3\xael sf\xc4\x83tuie\xc8\x99te s\xc4\x83 se fereasc\xc4\x83 de poli\xc8\x9bie. Acesta \xc3\xaencerc\xc4\x83 s\xc4\x83 fug\xc4\x83 din ora\xc8\x99, dar le\xc8\x99in\xc4\x83 \xc3\xaen urma unei crize de epilepsie la sec\xc8\x9bia de poli\xc8\x9bie din Andover. Tom Hartigan, prieten al lui Lilly, se confeseaz\xc4\x83 inspectorului Crome; m\xc4\x83rturise\xc8\x99te suspiciunile cu privire la domnul Cust. \xc3\x8en acest timp Alexander Bonaparte Cust este sub arest, neamintindu-\xc8\x99i faptul crimei, dar este convins de vinov\xc4\x83\xc8\x9bia sa. Casa \xc3\xaei este anchetat\xc4\x83, iar \xc3\xaen una dintre camere se g\xc4\x83sesc ciorapi de m\xc4\x83tase, liste de clien\xc8\x9bi, h\xc3\xa2rtie fin\xc4\x83 de scrisori (ce sem\xc4\x83na cu coresponden\xc8\x9ba primit\xc4\x83 de la misteriosul ABC), o cutie nedeschis\xc4\x83 cu ghiduri feroviare ABC, iar \xc3\xaen salon cu\xc8\x9bitul p\xc4\x83tat cu s\xc3\xa2nge, arma crimei. Poli\xc8\x9bia a g\xc4\x83sit c\xc4\x83  "vinovatul" nu a fost niciodat\xc4\x83 angajat de c\xc4\x83tre o firm\xc4\x83 de stocare. S-a descoperit de asemenea c\xc4\x83 domnul Alexander nu beneficia de o ma\xc8\x99in\xc4\x83 de scris. Poirot face o vizit\xc4\x83 acuzatului, dar se \xc3\xaendoie\xc8\x99te de vina acestuia ascult\xc3\xa2ndu-i povestea, mai ales c\xc4\x83 acest domn a avut un alibi solid \xc3\xaen ceea ce prive\xc8\x99te crima din Bexhill; protagonistul nu \xc3\xae\xc8\x99i aminte\xc8\x99te deloc momentul \xc3\xaen care a ucis. Poirot anun\xc8\x9b\xc4\x83 o nou\xc4\x83 \xc3\xaent\xc3\xa2lnire cu ,,legiunea", \xc8\x9bin\xc3\xa2nd un discurs \xc3\xaen care sus\xc8\x9bine nevinov\xc4\x83\xc8\x9bia lui Cust. Discut\xc3\xa2nd scrisoarea trimis\xc4\x83 de ABC \xc3\xaen momentul crimei din Churston, c\xc4\x83pitanul Hastings suger\xc4\x83 c\xc4\x83 scrisoarea fusese menit\xc4\x83 s\xc4\x83 mearg\xc4\x83 pe c\xc4\x83i gre\xc8\x99ite. Poirot sus\xc8\x9bine c\xc4\x83 afirma\xc8\x9bia prietenului s\xc4\x83u este c\xc3\xa2t se poate de corect\xc4\x83. Criminalul \xc3\xaencerca s\xc4\x83 induc\xc4\x83 \xc3\xaen eroare poli\xc8\x9bia, f\xc4\x83r\xc4\x83 a \xc3\xaentrerupe crima. Poirot demonstr\xc4\x83 c\xc4\x83 ABC este Franklin Clarke, fratele victimei Sir Carmichael Clark, mo\xc8\x99tenitorul averii Clarke, \xc8\x99i un membru al ,,legiunii deceda\xc8\x9bilor. Franklin se temea c\xc4\x83, dup\xc4\x83 moartea domni\xc8\x99oarei Clarke, Carmichael se va c\xc4\x83s\xc4\x83tori cu Thora Grey, secretara irlandez\xc4\x83. Franklin decide s\xc4\x83-l omoare pefratele s\xc4\x83u \xc3\xaen timp ce Lady Clarke este \xc3\xaen via\xc8\x9b\xc4\x83, transform\xc3\xa2nd un simplu omor \xc3\xaentr-o oper\xc4\x83 a unui criminal \xc3\xaen serie, pentru a \xc3\xaenl\xc4\x83tura anumite suspiciuni. Cust \xc8\x99i Franklin s-au \xc3\xaent\xc3\xa2lnit \xc3\xaent\xc3\xa2mpl\xc4\x83tor la o c\xc3\xa2rcium\xc4\x83. Lui Franklin i-a venit imediat ideea pseudonimului ABC (initialele numelui Alexander Bonaparte Cust). Apoi, el a planificat \xc8\x99i a pus la cale totul._NEWLINE_Franklin r\xc3\xa2se la acuza\xc8\x9bia renumitului detectiv, dar se panic\xc4\x83 \xc3\xaen timp ce Poirot afirma c\xc4\x83 amprenta domnului a fost g\xc4\x83sit\xc4\x83 pe butoanele de la ma\xc8\x99ina de scris a lui Cust. Fratele victimei a fost recunoscut de Milly Higley \xc3\xaen compania domni\xc8\x99oarei ucise, Betty Barnard. Franklin \xc3\xaencercase s\xc4\x83-l \xc3\xaempu\xc8\x99te pe domnul Poirot, folosindu-\xc8\x99i propriul pistol, \xc3\xaens\xc4\x83 Poirot prevenise aceast\xc4\x83 ac\xc8\x9biune, golind pistolul cu ajutorul unui ho\xc8\x9b de buzunare. Peste c\xc3\xa2teva clipe, poli\xc8\x9bia deja \xc3\xael re\xc8\x9binea. Poirot \xc3\xaei m\xc4\x83rturisi lui Hastings c\xc4\x83 amprenta de pe ma\xc8\x99ina de scris a fost o simpl\xc4\x83 minciun\xc4\x83. Poirot este mul\xc8\x9bumit de faptul c\xc4\x83 el \xc8\x99i Hastings "au plecat la v\xc3\xa2n\xc4\x83toare \xc3\xaenc\xc4\x83 o dat\xc4\x83".\n_START_SECTION_\nSemnifica\xc8\x9bie literar\xc4\x83 \xc8\x99i recep\xc8\x9bii\n_START_PARAGRAPH_\nRevista The Times Literary Supplement din 11 ianuarie 1936 include cu o not\xc4\x83 de admira\xc8\x9bie urm\xc4\x83torul subiect ,,Dac\xc4\x83 doamna Christie dezerteaz\xc4\x83 fic\xc8\x9biune pentru crim\xc4\x83, aceast\xc4\x83 ac\xc8\x9biune va fi foarte periculoas\xc4\x83: nimeni nu \xc3\xae\xc8\x99i va putea explica acuza\xc8\x9bia unui personaj extrem de inocent, doar Poirot ne va lumina cu explica\xc8\x9biile sale"._NEWLINE_Issac Anderson \xc3\xae\xc8\x99i termin\xc4\x83 critica din The New York Times Book Review, exprim\xc3\xa2ndu-se astfel: ,,Aceast\xc4\x83 poveste este un truc de prim\xc4\x83 clas\xc4\x83, scris \xc3\xaentr-o manier\xc4\x83 deosebit\xc4\x83 a Agathei Christie. Pentru noi \xc3\xaenseamn\xc4\x83 cel mai bun lucru pe care ea l-a f\xc4\x83cut vreodat\xc4\x83, nicidecum except\xc3\xa2nd Roger Ackroyd"._NEWLINE_\xc3\x8en num\xc4\x83rul revistei The Observer din 5 ianuarie 1936, ,,Torquemada"(Edward Powys Mathers) spune:,,Ingeniozitatea...este un termen delicat ce exprim\xc4\x83 talentul Agathei Christie. \xc3\x8en Uciga\xc8\x99ul ABC, aleas\xc4\x83 corect de c\xc4\x83tre Crime Club ca fiind cartea lunii, scriitoarea \xc8\x99i-a \xc3\xaembun\xc4\x83t\xc4\x83\xc8\x9bit complet metodele de a ataca cititorul, iar acum, adev\xc4\x83rul din spatele fantasticii serii de crime este la fel de nedescris precum orice adev\xc4\x83r pe care Poirot ni l-a dezv\xc4\x83luit. Cititorul adopt\xc4\x83 dou\xc4\x83 atitudini mintale diferite atunci c\xc3\xa2nd cite\xc8\x99te. Dup\xc4\x83 ce cite\xc8\x99te paginile excelente ale c\xc4\x83r\xc8\x9bii, se \xc3\xaentreab\xc4\x83:,, Oare m\xc4\x83 va dezam\xc4\x83gi Agatha Christie? Crede ea c\xc4\x83 va reu\xc8\x99i s\xc4\x83-mi ofere o impecabil\xc4\x83 poveste a unui detectiv \xc8\x99i s\xc4\x83 mearg\xc4\x83 mai departe cu minciuna?". Atunci cititorul devine convins c\xc4\x83 s-a \xc3\xaen\xc8\x99elat \xc3\xaen privin\xc8\x9ba autoarei \xc8\x99i c\xc4\x83 este destul de capabil pentru a deslu\xc8\x99i singur arfificiul povestirii. El afl\xc4\x83 \xc3\xaen ultimul capitol, deoarece lectorul este ademenit de munca ,,serioas\xc4\x83" a unui grup de poli\xc8\x9bi\xc8\x99ti care este doar o pist\xc4\x83 gre\xc8\x99it\xc4\x83, aten\xc8\x9bia sa stimuleaz\xc4\x83 o b\xc4\x83nuial\xc4\x83 calm\xc4\x83 a unui motiv; \xc3\xaenc\xc4\x83 nu a gre\xc8\x99it, dar va gre\xc8\x99i sigur. Pe l\xc3\xa2ng\xc4\x83 asta, este de notat faptul c\xc4\x83 personajele se disting \xc3\xaen anumite scene ale romanului poli\xc8\x9bist pentru a ne da de \xc3\xaen\xc8\x9beles c\xc4\x83 avem de-a face cu un criminal oribil. Suntem preg\xc4\x83ti\xc8\x9bi s\xc4\x83 admitem acest lucru \xc8\x99i s\xc4\x83 acuz\xc4\x83m cel mai suspect personaj, p\xc3\xa2n\xc4\x83 c\xc3\xa2nd doamna Christie ne prezint\xc4\x83 un om al c\xc4\x83rui comportament nu e nici pe departe macabru"._NEWLINE_E. R. Punshon evalu\xc4\x83 romanul \xc3\xaen num\xc4\x83rul ce dateaz\xc4\x83 din 6 februarie 1936 Al revistei The Guardias, spun\xc3\xa2nd:,,Unii cititori sunt atra\xc8\x99i de acest roman poli\xc8\x9bist datorit\xc4\x83 unui interes urm\xc4\x83rit cu aten\xc8\x9bie, sau datorit\xc4\x83 unei anticip\xc4\x83ri logice a desf\xc4\x83\xc8\x99ur\xc4\x83rii temei alese. Al\xc8\x9bii citesc captiva\xc8\x9bi succesiunea rapid\xc4\x83 a evenimentelor. Iar cei mai mul\xc8\x9bi urm\xc4\x83resc reac\xc8\x9bia psihologic\xc4\x83 \xc3\xaen urma unei crime; aceasta se limiteaz\xc4\x83 la rutina unei vie\xc8\x9bi ordinare. Autorul versat \xc8\x99i fericit de talentul s\xc4\x83u \xc3\xaemplete\xc8\x99te dintr-o singur\xc4\x83 mi\xc8\x99care un fir al ac\xc8\x9biunii. \xc3\x8en cartea nou\xc4\x83 a domni\xc8\x99oarei Christie, scopul este atins cu succes." Criticul adaug\xc4\x83 mai departe:,,\xc3\x8en al doilea capitol, autoarea ne dezv\xc4\x83luie sentimentele tr\xc4\x83ite de un maniac, un geniu c\xc3\xa2nd vine vorba de crime. \xc3\x8ens\xc4\x83 persoana chibzuit\xc4\x83, care citise alte pove\xc8\x99ti ale doamnei Christie, \xc3\xae\xc8\x99i va repeta \xc3\xaentr-una:\'Nu o cred pe scriitoare; suspiciunile personajelor secundare m\xc4\x83 vor prosti mai r\xc4\x83u!\'.Unui stil simplu, atractiv i se adaug\xc4\x83 ingeniozitatea extrem\xc4\x83 \xc8\x99i uluitoare a doamnei Christie; este imposibil de imaginat o structur\xc4\x83 u\xc8\x99oar\xc4\x83 \xc3\xaen scrierea acestui roman. La fel s-a \xc3\xaent\xc3\xa2mplat \xc8\x99i la crima din Bexhill: un obstacol va exista mereu. Printr-un efort calm, aparent perfect, doamna Christie \xc3\xae\xc8\x99i aduce aminte de o pies\xc4\x83 de teatru a marelui No\xc3\xabl Coward. Dup\xc4\x83 p\xc4\x83rerea mea, s-ar putea s\xc4\x83 intitul\xc4\x83m aceast\xc4\x83 capodoper\xc4\x83(din respect pentru autoare) No\xc3\xabl Coward al romanelor poli\xc8\x9biste."_NEWLINE_Un critic anonim m\xc4\x83rturise\xc8\x99te \xc3\xaen revista Daily Mirror din 16 ianuarie 1936:,, \xc3\x8ei mul\xc8\x9bumesc Raiului c\xc4\x83 numele meu \xc3\xaencepe cu o liter\xc4\x83 de la sf\xc3\xa2r\xc8\x99itul alfabetului! Asta trebuie spus\xc4\x83 doar c\xc3\xa2nd se g\xc4\x83sesc printre noi ni\xc8\x99te copiatori de pseudonime, care abia a\xc8\x99teapt\xc4\x83 s\xc4\x83 devin\xc4\x83 mici criminali \xc3\xaen serie."_NEWLINE_Robert Barnard:,,O clasic\xc4\x83 poveste, frumos realizat\xc4\x83. Ea difer\xc4\x83 de caracteristicile monotone\xc2\xa0: crimele efectuate \xc3\xaen serie par a fii opera unui maniac. \xc3\x8en realitate, personajul-solu\xc8\x9bie se reg\xc4\x83se\xc8\x99te printr-un cerc restr\xc3\xa2ns de suspec\xc8\x9bi, cu un motiv bun de a ucide. Romanul poli\xc8\x9bist englez nu poate ,,\xc3\xaembr\xc4\x83\xc8\x9bi\xc8\x99a" ira\xc8\x9bionalul; este nevoie \xc8\x99i de un pic adev\xc4\x83r. O carte scris\xc4\x83 excelent - dar \xc3\xaei mul\xc8\x9bumesc lui Dumnezeu c\xc4\x83 nu a ajuns la litera Z!"_NEWLINE_\xc3\x8en articolul ,,Bingle!" al revistei ,, Entertainment Weekly" #1343-44 (26 decembrie 2014 - 3 ianuarie 2015), scriitorii au ales Uciga\xc8\x99ul ABC drept ,,EW favourite" pe lista ,,nou\xc4\x83 cele mai grozave romane ale Agathei Christie".\n_START_SECTION_\nReferiri la alte lucr\xc4\x83ri\n_START_PARAGRAPH_\n\xc3\x8en capitolul 1, Poirot face aluzie la o situa\xc8\x9bie a romanului Tragedie \xc3\xaen trei acte. \xc3\x8en acela\xc8\x99i capitol, detectivul men\xc8\x9bioneaz\xc4\x83 tentativa sa de izolare pentru plantarea dovlecilor, care este \xc3\xaenf\xc4\x83\xc8\x9bi\xc8\x99at\xc4\x83 \xc3\xaen Cine l-a ucis pe Roger Ackroyd?._NEWLINE_\xc3\x8en capitolul 3, un dialog \xc3\xaentre \xc8\x99ef-inspector Japp \xc8\x99i Hercule Poirot dezv\xc4\x83luie modul \xc3\xaen care Agatha Christie s-a g\xc3\xa2ndit la moartea detectivului belgian, mai t\xc3\xa2rziu narat\xc4\x83 \xc3\xaen Cortina: Ultimul caz al lui Poirot:_NEWLINE_,,-N-ar trebui s\xc4\x83-mi imaginez cum sf\xc3\xa2r\xc8\x99e\xc8\x99ti anchet\xc3\xa2ndu-\xc8\x9bi propria moarte, spuse Japp, r\xc3\xa2z\xc3\xa2nd din toat\xc4\x83 inima._NEWLINE_-Asta e o idee, asta e. Probabil s\xc4\x83 fiu pus \xc3\xaentr-o carte...Va fi Hastings cel care va trebui s\xc4\x83 fac\xc4\x83 asta, spuse Poirot, clipind \xc3\xaenspre mine._NEWLINE_-Ha ha! Asta ar fi o glum\xc4\x83, ar fi, r\xc3\xa2se Japp."_NEWLINE_Tot \xc3\xaen capitolul 3, Poirot \xc3\xaenf\xc4\x83\xc8\x9bi\xc8\x99eaz\xc4\x83 un plan secret pe care-l consider\xc4\x83 o crim\xc4\x83 perfect\xc4\x83, o crim\xc4\x83 a\xc8\x99a de enigmatic\xc4\x83, \xc3\xaenc\xc3\xa2t ,,\xc8\x99i el" ar clasifica-o greu de rezolvat. Aceast\xc4\x83 crim\xc4\x83 exact\xc4\x83 - unde cineva este omor\xc3\xa2t de unul din acei patru oameni ce joac\xc4\x83 bridge \xc3\xaen aceea\xc8\x99i camer\xc4\x83 - este subiectul romanului Cu c\xc4\x83r\xc8\x9bile pe fa\xc8\x9b\xc4\x83, care a fost publicat mai t\xc3\xa2rziu \xc3\xaen acela\xc8\x99i an. _NEWLINE_\xc3\x8en capitolul 19, Poirot reflect\xc4\x83 la primul caz cu care s-a confruntat \xc3\xaen Anglia, unde el ,,a adus \xc3\xaempreun\xc4\x83 doi oameni care se iubeau inulin pe altul prin simpla metod\xc4\x83 a arest\xc4\x83rii pentru crim\xc4\x83 pe unul din cei doi. Aceasta este o referire la romanul Misterioasa afacere de la Styles, iar iubi\xc8\x9bii erau John \xc8\x99i Mary Cavendish.\n_START_SECTION_\nReferiri \xc3\xaen alte lucr\xc4\x83ri\n_START_PARAGRAPH_\nModul asasin\xc4\x83rilor din Uciga\xc8\x99ul ABC este men\xc8\x9bionat de detectiv-inspector John Appleby \xc3\xaen romanul Sf\xc3\xa2r\xc8\x99itul lui Appleby, scris de Michael Innes._NEWLINE_Capitolele 393 - 397 din manga-ul Detectiv Conan-ul  lui Gosho Aoyama fac referire la un caz similar al crimelor lui ABC. Episoadele 325 - 327 ale acestei adapta\xc8\x9bii anime reproduc incidentul. Filmul anime Caz \xc3\xaenchis : A paisprezecea \xc8\x9bint\xc4\x83 este o combina\xc8\x9bie a acestei pove\xc8\x99ti, av\xc3\xa2ndu-l ca protagonist pe un criminal ce ucide persoane pe baza unor date numerice. Ac\xc8\x9biunile sale produc confuzie detectivilor. Este incorporat\xc4\x83 \xc8\x99i ac\xc8\x9biunea romanului Agathei Christie, Zece negri mititei.\n_START_SECTION_\nFilme\n_START_PARAGRAPH_\nPrima adaptare a romanului a fost filmul The Alphabet Murder din anul 1965 cu Tony Randall \xc3\xaen rolul lui Hercule Poirot, o versiune mult mai comic\xc4\x83 \xc8\x99i misterioas\xc4\x83._NEWLINE_Produc\xc8\x9bia Malayalam film a lansat \xc3\xaen anul 2012 Grandmaster, film inspirat din Uciga\xc8\x99ul ABC. Caracterizarea lui Chandrasekhar este jucat\xc4\x83 de veteranul indian Mohanlar; este un rol asem\xc4\x83n\xc4\x83tor detectivului protagonist din roman.\n_START_SECTION_\nRadio\n_START_PARAGRAPH_\nBBC Radio adapteaz\xc4\x83 Poirot-Uciga\xc8\x99ul ABC, vocile apar\xc8\x9bin lui John Moffatt \xc8\x99i Simon Williams. Prima redare este efectuat\xc4\x83 pe postul BBC Radio 7, s\xc3\xa2mb\xc4\x83t\xc4\x83, 22 martie 2008 \xc8\x99i pe postul BBC Radio 4 Extra.\n_START_SECTION_\nAnime\n_START_PARAGRAPH_\nAl patrulea episod din serialul anime Agatha Christie\'s Great Detectives: Poirot and Marple se bazeaz\xc4\x83 pe aceast\xc4\x83 carte. Uciga\xc8\x99ul ABC este , de asemenea, un anime "Hyouka".\n_START_SECTION_\nManga\n_START_PARAGRAPH_\nABC Satsujin Jiken\' (ABC\xe6\xae\xba\xe4\xba\xba\xe4\xba\x8b\xe4\xbb\xb6; Uciga\xc8\x99ul ABC) este al doilea volum al lui Yasushi Hoshino, bazat pe romanul original \xc8\x99i Triunghiul etern. Trimis \xc3\xaen Japonia, Poirot \xc3\xae\xc8\x99i p\xc4\x83streaz\xc4\x83 aspectul s\xc4\x83u iconic, cu toate c\xc4\x83 este renumit Eikubo, pe c\xc3\xa2nd Hastings se nume\xc8\x99te Asakura.'